Seija Rasku

Opetushallitus

Opetus ja kulttuuriministeriö

**OKM/122/040/2011**

**Lausunto ammatillisen koulutuksen tutkintojärjestelmän kehittämistä koskevasta luonnoksesta hallituksen esitykseksi**

OKM on pyytänyt lausuntoja ammatillisen koulutuksen tutkintojärjestelmän kehittämisestä koskevasta hallituksen esitysluonnoksesta eduskunnalle.

Ammatillisen koulutuksen tutkintojärjestelmää uudistetaan kattavasti. Uudistus koskee ammatillista koulutusta ja ammatillista aikuiskoulutusta. Esitysluonnoksen mukaan (2a§) perustutkintoon sisältyviä kaikille yhteisiä tutkinnon osia olisivat

* viestintä- ja vuorovaikutusosaaminen (11 op)
* matemaattis-luonnontieteellinen osaaminen (9 op)
* yhteiskunnassa ja työelämässä tarvittava osaaminen (8 op)
* sosiaalinen ja kulttuurinen osaaminen (7 op)
1. YYhteiskunnassa tarvittavaan osaamiseen liittyy kiinteästi myös talouteen liittyvä osaaminen. Taloudellinen osaaminen antaa perustan oman henkilökohtaisen talouden sekä kotimaisen ja kansainvälisen talouden ymmärtämiselle. Lisäksi se luo hyvän pohjan liiketaloudelliselle osaamiselle. Oman talouden hallintaan liittyvä opintokokonaisuus kannustaisi järkevään rahankäyttöön ja sijoitustoimintaan ja toisi eväitä ylivelkaantumisen ehkäisemiseksi.
2. **FFinanssialan Keskusliitto pitää erittäin tärkeänä, että talousasiat otetaan mukaan yhteiskunnassa ja työelämässä tarvittavaan osaamiskokonaisuuteen. Nämä ovat oman talouden hallinta sekä kotimaisen että kansainvälisen talouden perusteiden ymmärtäminen.** **Tämän osuuden laajuutta tuleekin kasvattaa nyt ehdotusta 8 opintopisteestä vähintään 10 opistopisteen suuruiseksi.**

FINANSSIALAN KESKUSLIITTO

Piia-Noora Kauppi

toimitusjohtaja